  Майя Бывальцева Удмуртилэн тӧроезлэн Росси азьмурт бордын ужась представительствоезлэн кивалтӥсез — элькун кивалтэтлэн тӧроезлэн воштӥсез Светлана Смирнова ужысьтыз кошкиз. Ас мылкыд каремезъя гожтэм куриськонэз кинюртӥз улосвыл тӧро Александр Соловьёв. Светлана Смирнова со интыужын вал 2014-тӥ арысен. ВАТСАН Светлана Константиновна Смирнова  Вордскиз 1962-тӥ арын 4-тӥ толсуре Удмурт АССР-ысь Дэбес ёросысь Зар-Медло гуртын.  1980–1985 аръёсы — Ижкарысь гурт возёсъя институтысь агрономия факультетын дышетскись;   1985–1988 аръёсы -Ижкарысь гурт возёсъя институтысь ВЛКСМ-лэн комитетэзлэн секретарезлэн воштӥсез, ВЛКСМ-лэн комитетэзлэн секретарез;   1988–1989 аръёсы — Ижкарысь гурт возёсъя институтысь музъем ужанъя но гурт возёсын мелиорацияя кафедралэн ассистентэз;  1989–1991 аръёсы — Ижкарысь гурт возёсъя институтысь ВЛКСМ-лэн комитетэзлэн секретарез;  1991-тӥ арын — Ижкарысь гурт возёсъя институтысь будосъёсъя кафедралэн ассистентэз;  1991–1994 аръёсы — Удмурт Элькунысь Егитъёсын ужанъя кун комитетлэн кивалтӥсезлэн воштӥсез, Ижкар;  1994–1999 аръёсы — Удмурт Элькунысь Кивалтэт бордын ужась Йӧскалык ужъёсъя комитетлэн кивалтӥсез, Ижкар;  1999-тӥ арын — Удмурт Элькунлэн Кун Кенешезлэсь нырысетӥ сессизэ дасянъя депутатъёслэн огдырлы кылдытэм ӧризылэн ёзчиез;   1999-тӥ арын — депутат, Удмурт Элькунысь Кун Кенешлэн тӧроезлэн воштӥсез, Ижкар;   1999–2003 аръёсы — Росси Федерациысь Федерал Собранилэн Кун Думаысьтыз быръёнъёсъя 29 номеро Удмурт округъя депутат, Кун Думаысь Федерацилэн ужъёсызъя, но улосвыл политикая комитетлэн тӧроезлэн воштӥсез, Москва;  2003–2007 аръёсы — Росси Федерациысь Федерал Собранилэн Кун Думаысьтыз быръёнъёсъя 30 номеро Удмурт округъя депутат, Кун Думаысь Федерацилэн ужъёсызъя, но улосвыл политикая комитетлэн федеративной кусыпъёслэн коньдон ужпумъёсъя, но экономикая инъетъёссыя подкомитетэзлэн тӧроез, Москва;  2007–2008 аръёсы — «Международный Институт Развития Регионов» коммерци луисьтэм автоном огазеяськонлэн президентэз, Москва;   2008—2010 аръёсы — Россиысь Г. В. Плеханов нимо экономикая академилэн мерлыко азинсконъя но студентъёсын ужанъя проректорез, Россиысь Г. В. Плеханов нимо экономикая академилэн политологияя кафедраысьтыз профессор, Москва;  2010–2012 аръёсы — Росси Федерациысь Президентлэн Удмурт Элькунын приёмноезлэн аппаратэзлэн кивалтӥсез, Ижкар;  2012–2013 аръёсы — «РОСТЭК» ФГУП-лэн кивалтӥсезлэн советникез, Москва;  2013–2014 аръёсы — Россиысь Калыкъёслэн ассамблеязылэн Кенешезлэн тӧроез, Москва;   2014 — 2016 аръёсы — Удмуртилэн тӧроезлэн Росси азьмурт бордын ужась представительствоезлэн кивалтӥсез — Удмурт Элькунысь Кивалтэтлэн Тӧроезлэн воштӥсез.  Тегъёс: Политика Удмуртия АлександрСоловьёв СветланаСмирнова  